Document ID: 31995L0048

Komisjoni direktiiv 95/48/EÜ,
20. september 1995,
millega kohandatakse tehnika arenguga nõukogu direktiivi 92/21/EMÜ M1 kategooria mootorsõidukite masside ja mõõtmete kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnituse kohta, [1] viimati muudetud komisjoni direktiiviga 93/81/EMÜ, [2] eriti selle artikli 13 lõiget 2,
võttes arvesse nõukogu 31. märtsi 1992. aasta direktiivi 92/21/EMÜ liikmesriikide M1 [3] kategooria mootorsõidukite masse ja mõõtmeid käsitlevate õigusaktide ühtlustamise kohta, eelkõige selle artiklit 3,
ning arvestades, et:
direktiiv 92/21/EMÜ on üks mitmest üksikdirektiivist EMÜ tüübikinnitusmenetluse kohta, mis on kehtestatud direktiiviga 70/156/EMÜ; kusjuures sellest tulenevalt kehtivad käesoleva direktiivi kohaldamisel direktiivi 70/156/EMÜ sätteid sõiduki süsteemide, osade ja eraldi seadmete kohta;
käesolevas direktiivis on viidatud nõukogu direktiivile 77/649/EMÜ, [4] mis on viimati muudetud nõukogu direktiiviga 90/630/EMÜ, [5] kus on kirjeldatud protseduuri mootorsõidukite istmete võrdluspunktide väljaselgitamiseks, ning järelikult ei ole seda vaja korrata käesolevas direktiivis, kusjuures viidatud on ka nõukogu direktiivile 92/23/EMÜ; [6]
direktiivi 92/21/EMÜ praktilisel rakendamisel siiani saadud kogemuste põhjal on vaja täpsemalt määratleda selle teatud sätted, et tagada direktiivi ühesugune tõlgendamine kõikides liikmesriikides;
edaspidi on vaja kindlaks määrata spetsiaalsed koormatud seisundi tingimused istmete jaoks, mis ei ole ette nähtud ega sobivad täiskasvanud reisijate jaoks; ja et sellised istmed on vaja defineerida ja nende koormatud seisundi tingimused kindlaks määrata, tuleb vastavate paranduste tegemine lükata edasi hilisemale kuupäevale;
käesoleva direktiivi sätted on kooskõlas direktiiviga 70/156/EMÜ asutatud tehnika arengule kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
1. "Direktiivi 70/156/EMÜ I lisa" direktiivi 92/21/EMÜ artiklis 1 asendatakse fraasiga "Direktiivi 70/156/EMÜ II A lisa".
2. Direktiivi 92/21/EMÜ lisad asendatakse käesoleva direktiivi lisadega ning artiklite ja I lisa vahele lisatakse lisade loetelu.
Artikkel 2
1. Alates 1. jaanuarist 1996 ei tohi liikmesriigid masside ja mõõtmetega seotud põhjustel:
- keelduda EMÜ või siseriikliku tüübikinnituse andmisest M1 kategooria sõidukitüübile või
- keelata niisuguse sõiduki registreerimist, müüki või kasutuselevõtmist
kui sõidukid vastavad käesoleva direktiiviga muudetud direktiivi 92/21/EMÜ nõuetele.
2. Alates 1. jaanuarist 1997 liikmesriigid:
- ei anna enam EMÜ tüübikinnitust ning
- võivad keelduda siseriikliku tüübikinnituse andmisest
M1 kategooria sõidukitüübile masside ja mõõtmetega seotud põhjustel, kui direktiivi 92/21/EMÜ (muudetud käesoleva direktiiviga) nõuded ei ole täidetud.
Artikkel 3
1. Liikmesriigid jõustavad käesoleva direktiivi täitmiseks vajalikud õigusnormid enne 1. jaanuari 1996 ja teatavad nendest viivitamata komisjonile.
2. Kui liikmesriigid kõnealused normid vastu võtavad, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.
Artikkel 4
Käesolev direktiiv jõustub 20. päeval pärast selle avaldamist Euroopa Ühenduste Teatajas.
Artikkel 5
Käesolev direktiiv on adresseeritud liikmesriikidele.
Brüssel, 20. september 1995

Labels: 7
8